google/wiki40b huggingface dataset:
Algimantas Liubinskas

Biografija

1983 m. A. Liubinskas tapo jauniausiu Sovietų Sąjungos treneriu, kai balandį tapo Vilniaus „Žalgirio“ treneriu, šioje komandoje jis dirbo iki 1985 m. balandžio.
1992 m. Liubinskas tapo pirmuoju nepriklausomos Lietuvos rinktinės treneriu, čia dirbo iki 1995 metų, kai atsistatydino dėl nesutarimų su Lietuvos futbolo federacija. Vėliau metus nuo 1996 iki 1997 treniravo Šiaulių „Karedos“ komandą, po to dirbo Vilniaus „Paneryje“ ir Panevėžio „Ekrane“, vėliau išvyko į Lenkiją ir gana sėkmingai dirbo Jagiellonia Bialystok komandoje. 2002 metais tapo Lietuvos U-21 rinktinės treneriu, o netrukus grįžo ir prie Nacionalinės Lietuvos rinktinės vairo, kuriame pakeitė Benjaminą Zelkevičių.
Didžiausi jo laimėjimai yra lygiosios 1:1 su pasaulio čempionais italais, lygiosios su vokiečiais (1:1) ir ispanais (0:0) bei pergalės prieš Ukrainos ir Gruzijos ekipas rezultatu 2:0, prieš Škotiją 1:0.
2009 m. gruodžio pabaigoje tapo Ukrainos Lvovo komandos vyr. treneriu. 2010 m. balandžio 20 d. paliko Ukrainos komandą.
FK Statyba Panevėžys

Istorija

1962 m. Panevėžio statybos trestas subūrė savo futbolo komandą ir pavadino „Statyba“.
Tais pačiais metais „Statyba“ gavo MSK Panevėžys vietą aukščiausioje lygoje. Debiutiniame 1962–1963 m. sezone panevėžiečiai tapo šalies čempionais. 
Antrame sezone 1964 m. apginti titulo nepavyko ir ekipa liko antroje vietoje.
1968 m. vėl tapo Lietuvos čempionais. Tačiau jau nuo 1973 m. buvo pastebimas nuopolis.
Eilę metų žaidė aukščiausioje lygoje, bet 1977 m. komanda buvo tarp autsaiderių ir prarado vietą stipriausioje lygoje.
Nėra žinoma, kada komanda buvo išformuota, tačiau manoma, kad tai nutiko po 1977 m. sezono.
Obeliskas

Obeliskas – aukštas, keturbriaunis, smailėjantis monumentas su piramide viršūnėje. Senovės obeliskai gaminti iš vieno akmens gabalo. Jų tėvyne laikomas Egiptas, nors daug mažesnių obeliskų yra randama Europoje ir Amerikoje.

Asirija

Asirijos imperijoje buvo rastas X amžiuje prieš mūsų erą pastatytas Juodasis obeliskas, kuris šiuo metu eksponuojamas muziejuje Londone.

Etiopija

Nemažai obeliskų buvo rasta Etiopijoje tačiau šiuo metu išlikęs tik Karaliaus Ezeno obeliskas Aksume atrastas IV amžiuje.

Bizantija

Bizantijoje yra pastatytas vienintelis obeliskas Konstantino VII Purpurinio paliepimu 905 m. – 959 m. ir padengtas bronzinėmis konstrukcijomis.

Kerala

Keralos obeliskai buvo gaminami iš kitokių akmenų ir priminė kryžius, todėl skiriasi labiausiai palyginus su kitais senoviniais obeliskais.

Pietų Amerika

Pietų Amerikos Čavin de Uantaro regione buvo rastas vienintelis obeliskas. Ligi 2008 m. liepos mėn. jis buvo laikytas Limos muziejuje, kol buvo pergabentas į nacionalinį muziejų.
Bruce atominė elektrinė

Istorija

1970 m. pradėti pirmieji statybos darbai. 1977 m. rugsėjo 1 d. paleisti pirmieji du reaktoriai. Jėgainės statybos iš viso kainavo 7,8 milijardus $.
Janušiškės

Istorija

1666 m. priklausė Inketrių dvarui, kurį valdė Giedraičiai. XIX–XX a. Alantos parapijoje.
Juozas Lakis

Biografija

Brolis Vaclovas Lakis (g. 1947).
1967 m. Vilniaus universitete baigė istoriją. 1967–1974 m. Vilniaus universiteto dėstytojas. 1990 m. Visuomenės mokslų akademijoje prie SSKP CK apgynė disertaciją „Nacionalinio klausimo LTSR sprendimo istorinis patyrimas ir pamokos (ideologiniai aspektai)“, istorijos mokslų daktaras. 
1991–2000 m. Vilniaus pedagoginio universiteto dėstytojas. 1992–1994 m. Vidurio Europos universiteto Prahoje etninių konfliktų tyrėjas. 1994–2000 m. Lietuvos konfliktų prevencijos centro Vilniuje direktorius. Nuo 2000 m. dirba Mykolo Romerio universitete, nuo 2002 m. Strateginio valdymo ir politikos fakulteto Valdymo teorijos katedros profesorius, nuo 2010 m. Socialinės politikos fakulteto Mediacijos katedros profesorius.  Nuo 2011 m. Balstogės politechnikos universiteto (Lenkija) Vadybos ir organizacijų katedros profesorius. 
Tiria socialinius ir etninius konfliktus, jų valdymą ir sprendimus, bendradarbiavimo kultūrą. Valstybės įstaigoms ir tarnautojams veda praktinius seminarus kaip spręsti konfliktus, derėtis, tarpininkauti per konfliktus.
Boguslavas Leščinskis

Biografija

Kilmingos magnatų Leščinskių giminės atstovas, herbo „Veniava“ savininkas. Belzo vaivados Rafaelo Leščinskio (1579–1636) ir Anos Radziminskos (1586–1635) trečiasis sūnus. Karūnos didžiojo paiždininkio Rafaelo Leščinskio tėvas ir ATR karaliaus Stanislovo Leščinskio senelis.
Bioguslavas ir broliai Andžejus, Rafaelis ir Vladislavas tėvų buvo auklėjami protestantų dvasia. Jo mokytojais Lešno mieste buvo čekų pedagogas-humanistas Janas Amos Komenskis ir Škotijos daktaras Janas Jonstonas. 1632–1636 metais jaunas Boguslavas Leščinskis keliavo po Prancūziją, Angliją, Škotiją, Olandiją ir Italiją.
1636 metų pavasarį po savo tėvo Belzo vaivados Rafaelio Leščinskio mirties Boguslavas buvo priverstas grįžti iš užsienio į tėvynę. Gavo valdyti Lešno, Radzimino, ir dalį Varšuvos bei Prahos miestų. 1637–1650 metais dažnai buvo renkamas pasiuntiniu į seimus, buvo seimų maršalka 1641, 1648, 1649–1650 metais.
1641 m. pabaigoje – 1642 m. pradžioje Boguslavas Leščinskis atsisakė kalvinizmo ir perėjo į katalikybę, tačiau vis dar ir toliau palaikė protestantus. 1642 metais buvo paskirtas Didžiosios Lenkijos generaliniu seniūnu. Buvo Poznanės vaivados Kristupo Opalinskio politiniu konkurentu. Buvo opozicijoje Lenkijos karaliui Vladislavui IV Vazai.
Švedų tvano pradžioje (1655 m.) Boguslavas Leščinskis buvo seimo paskirtas vadovauti Didžiosios Lenkijos gynybai nuo Švedijos armijos atakų, tačiau jis atsisakė vadovavimo ir įstojo į separatines derybas su Švedijos vadovybe ir Prūsijos kurfiurstu.
1650 m. sausio 12 d. buvo paskirtas Karūnos didžiuoju paiždininkiu, o 1658 m. tapo Karūnos pakancleriu.
Laikė save dideliu oratoriumi, bet daugelis laikė jį egoistišku ir nesąžiningu. Jį įtarė pinigų ir karališkų brangenybių iššvaistymu.
Valerijus Stripeikis

Biografija

Žaidė vien Baltarusijos klubuose, tik 2003 m. rungtyniavo FBK Kaunas komandoje, su kuria tapo Lietuvos čempionu. Žaidė Baltarusijos rinktinėje. 1998, 2002, 2004 ir 2005 m. tapo rezultatyviausiu Baltarusijos čempionato žaidėju.
Edvardas Ganusauskas

Biografija

Nuo 1921 m. gyveno Šiauliuose. Mokėsi Kauno meno mokykloje. 1936-1939 m. Klaipėdos dramos teatro dekoratorius, 1939-1956 m. – Šiaulių dramos teatro dekoratorius-išpildytojas. Vėliau dirbo kino reklamoje.

Kūryba

1940 m. surengė savo kūrybos personalinę parodą, kurioje eksponuota per 80 darbų. Šiaulių Aušros muziejuje išlikęs tik vienas stambus panoraminis Šiaulių miesto vaizdas. Kiti darbai žuvo Antrojo pasaulinio karo metu. 1960 m. nupiešė apie šimtą senovės lietuvių pagoniškųjų dievų atvaizdų.
Novi Dvur Krulevskis

Istorija

Vietovė rašytiniuose šaltiniuose minima nuo 1338 m. Vokiečių šaltiniuose gyvenvietė minima kaip Nuwenhof, Nuwenhuf, Nuwemhoff ir Koenigliche Neuhof. 1398–1421 m. Novi Dvur Krulevskis priklausė Teutonų Ordinui, vėliau perėjo į Chelmno vyskupo valdas. Po ATR padalinimo 1772 m. priklausė Vakarų Prūsijai.
II pasaulinio karo metais gyvenvietė nuniokota.
Ekvendenis

Istorija

Ekvendenį įkūrė škotų misionieriai. Mieste yra viena seniausių šalyje bažnyčių, priskiriama škotų reformatų atkarpai.

Ekonomika

Miestas apsuptas tabaką auginančiomis fermomis. Paplitęs smulkusis verslas.

Demografija

Dominuojanti kalba mieste yra tumbuka, bet paplitusios ir kitos kalbos, dėl didelio atvykėlių skaičiaus iš kitų Malavio gyvenviečių.

Švietimas

Mieste įkurti keli koledžai: slaugos, teologijos, komercijos. Veikia techninio paruošimo mokykla.
Dvariškiai (Ignalina)

Istorija

Sovietmečiu priklausė Linkmenų apylinkei.

Aplinkinės gyvenvietės

Linkmenys - 0,5 km
Kietasis raudonviršis

Literatūra

Lietuvos grybų atlasas, Vincentas Urbonas, Kaunas, LUTUTĖ, 2007, ISBN 978-9955-692-59-1, 66 psl.
Prestonas

Istorija

Prestonas minimas nuo 1086 metų.

Pavadinimo kilmė

Miesto vardas kilęs iš senovės anglų kalbos: presta („šventikas“) + tuna („vieta, gyvenvietė“).
Graikų sofistai

Sofistais (gr. σοφιστη – meistras, išminčius) senovės Graikijoje buvo vadinami klajojantys mokytojai, filosofai, žmonės, mokantys kitus gyvenimo išminties. Sofistai nesudarė savo filosofų mokyklos, todėl nebuvo profesionalūs filosofai. Pagal profesiją jie buvo mokytojai ir auklėtojai, rengiantys žmones viešam gyvenimui. Retorika – pagrindinė sofistų švietėjiškos veiklos kryptis. Esminis sofistų filosofijos bruožas – filosofijos dėmesio centre ne gamta, o žmogus. Protagoro tezė apie tai, kad žmogus yra visų daiktų matas, tapo raktine formuojant europinės filosofijos humanistinę tradiciją. V a. Prieš mūsų erą graikų intelektualinio gyvenimo centrui persikėlus iš kolonijų į metropoliją Atėnai tapo graikų kultūros sostine. Tai buvo graikų kultūros, civilizacijos, meno ir mokslo žydėjimas. Taip pat, tai buvo išminties mokytojų – sofistų laikai. Sofistai iškilo būtent šiame laikotarpyje dėl to, kad svarbiausiu žmonių poreikiu tapo išsimokslinimas, o ne dvasinė ir fizinė jėga. Noras dalyvauti intelektualiniame ir viešajame gyvenime tapo visuotinis. Brandžiausias „pusiau žurnalistų, pusiau profesorių“ veiklos metas buvo šio laikotarpio pradžia, Protagoro ir Gorgijo laikai. Tuo metu net ir prieš švietimą nusistačiusioje Spartoje oratoriai Prodikas ir Hipijas sulaukė pripažinimo. Sofistai tapo intelektualiniu Graikijos elitu. Deja, greitai palankus graikų požiūris į sofistus pasikeitė. Jiem buvo priekaištaujama dėl mokymo už pinigus, papročių griovimo. Didelis sofistų priešas buvo ir Platonas, kuris naudodamasis kraštutinėmis priemonėmis (sofistų raštų naikinimu), stengėsi pažeminti sofistus ateities kartų akyse.
Filipinų jūra

Filipinų jūra – Ramiajam vandenynui priklausanti jūra. Įsiterpusi tarp Japonijos, Filipinų, Marianų ir Palau salų. Jūros plotas – 5 726 000 km², o didžiausias gylis – 10 540 m.
Vidutinė vandens temperatūra žiemą paprastai būna 15–28 °С, o vasarą 27–29 °С.
Kraujo perpylimas

Kraujo perpylimas, hemotransfuzija – kraujo ar jo komponentų įleidimas į žmogaus kraujotakos sistemą.
Prieš donoro kraujo perpylimą nustatoma recipiento (žmogaus, kuriam kraujas ar jo komponentai bus įleidžiami) kraujo grupė, atliekami donoro ir recipiento kraujo suderinamumo mėginiai.
Kraujas perpilamas, ligoniui smarkiai nukraujavus, nudegus, apsinuodijus, sergant mažakraujyste, sunkiomis infekcinėmis ir onkologinėmis ligomis.
Paprastai ligoniui perpilami kraujo komponentai, tokie kaip eritrocitų masė, trombocitų koncentratas, šviežiai šaldyta plazma, koncentruoti leukocitai, kartais – paties ligonio kraujas (kai iš kraujagyslių į krūtinės ląstą ar pilvo ertmę išsiliejęs kraujas grąžinamas į kraujotakos sistemą arba kai prieš operaciją ar per ją paimtas kraujas išoperuotajam supilamas atgal).
Dažniausiai daromas netiesioginis kraujo ar jo komponentų perpylimas – per specialią sistemą, sudarytą iš plastikinių maišelių, vamzdelių, filtrų ir adatų. Rečiau atliekamas tiesioginis kraujo perpylimas – ligoniui kraujas perpilamas specialiu aparatu tiesiog iš parinkto donoro. Konservuotas kraujas ar kraujo komponentai suleidžiami į veną (alkūnės), rečiau – į arteriją arba kaulų čiulpus. Perpilamas konservuotas kraujas ar kraujo komponentai, sintetiniai kraujo pakaitalai teka srovele arba lašinami (20–60 lašų per minutę).
Žmogaus kraują žmogui 1819 m. pirmąkart sėkmingai perpylė Dž. Blandelis (D. Britanija). 1926 m. Lietuvoje pirmą kartą kraują perpylė V. Kuzma ir P. Mažylis.
Cingulumas

Cingulumas (lot. cingulum militare) – metalu kaustytas Romos kareivių diržas, ant kurio nešiodavo durklą pugiją ir gladijų. Sunkų gladijų prilaikydavo per petį einanti perpetė (lot. balteus).
Cingulumas būdavo gausiai puošiamas metalu, kas tokį diržą sustiprindavo ir paversdavo šarvų dalimi.
Marijona Janavičienė

Biografija

UAB „Vilkyškių pieninė“ Pagėgių pieno surinkimo punkto vedėja, vadybininkė.
Nuo 1990 m. Lietuvos demokratinės darbo partijos, nuo 2001 m. Lietuvos socialdemokratų partijos Pagėgių skyriaus narė, 2003 m. atsakingoji sekretorė. Lietuvos socialdemokračių moterų sąjungos narė.
Nuo 2003–2007 Pagėgių savivaldybės tarybos narė.
Pagėgių miesto bendruomenės tarybos narė. VVG „Nemunas“ tarybos narė, pirmininko pavaduotoja (2004–2007).
Nemuno aukštupio žemuma

Nemuno aukštupio žemuma (brus. Верхнянёманская нізіна) – žemuma Baltarusijoje, Gardino srityje ir Minsko srities vakaruose, susidariusi aplink Nemuno aukštupio slėnį.
Šiaurėje ribojasi su Nemuno vidurupio žemuma ir Lydos lyguma, rytuose – su Minsko ir Ašmenos aukštumomis, pietuose ir vakaruose – su Naugarduko, Slonimo, Valkavisko ir Gardino aukštumomis.
Prateka Nemunas su intakais: Sula, Usa, Beržūna, Gauja, Ditva, Lebeda, Katra, Uša, Servečiumi, Molčiade, Ščiara, Zelva, Rose, Svisločiumi. Didžiausias ežeras – Kromanė.
Didelė paviršiaus dalis supelkėjusi. Žemumoje dunkso Nalibokų ir Lipičanų girios.
Gintaras Adomaitis

Biografija

1981 m. baigė Lietuvos konservatoriją. 1981-1988 m. Panevėžio dramos, 1988-1993 m. ir nuo 1999 m. Kauno dramos, 1993-1998 m. Kauno mažojo teatro aktorius.
FC Spartak Trnava

Istorija

1939 m. prijungtas Rapid Trnava klubas.
Šilalė

Pavadinimo kilmė

Šilalės vardas minimas nuo XVI a. pradžios (kaip Szylowka, taip pat kaip Garduva). Pavadinimas sudarytas iš bendrinio žodžio šila („šilas“) ir būdinga žemaitiška priesaga -alė (pvz., Žemalė, Kretingalė).
Jegoras Žeško

Jegoras Žesko (brus. Ягор Жешко, rus. Егор Жешко, g. 1999 m. gruodžio 24 d. Minske) yra Baltarusijos dainininkas. Dalyvavo 2012 m. vaikų „Eurovizijos“ dainų konkurse, su daina „A more-more“ užėmęs 9-ą vietą. 2011 m. Baltarusijos nacionalinėje atrankoje į vaikų „Euroviziją“ liko antras.
Atlikėjas yra tarptautinių konkursų „Triksi“ (Bulgarija), „Baltarusijos perlas“, „Naujoji banga. Vaikai“ ir kt. dalyvis.
Domisi kompiuteriais, žaidžia šachmatais ir šaškėmis, groja fortepijonu ir skaito knygas.
Alfredas Astikas

Biografija

1984 m. baigė Buivydiškių technikumą, zootechnikas, 1995 m. baigė Lietuvos veterinarijos akademiją, zooinžinierius, 1998 m. baigė Vilniaus universitetą, ekonomistas, 2002 m. baigė Lietuvos teisės universitetą, teisės ir valdymo magistras.
1984 m. Širvintų rajono kolūkio, žemės ūkio bendrovės „Tėviškė“ gyvulininkystės specialistas, 1994 m. UAB „Atlanto namai“ direktorius, 1997 m. Žemės ūkio rūmų organizatorius savivaldai ir UAB „Vasmangas“ juristas vadybininkas, 2005–2007 m. laikraščio „Širvinta“ vyr. redaktorius, 2007–2009 m. Širvintų rajono savivaldybės mero pavaduotojas. Nuo 2009 m. ūkininkas, Seimo nario padėjėjas.
2002 m. Liberalų demokratų partijos, 2006 m. partijos Tvarka ir teisingumas (liberalai demokratai) narys.
2003–2007 m., 2007–2011 m. ir nuo 2011 m. Širvintų rajono savivaldybės tarybos narys. 
Sporto klubo „Saldva“ pirmininkas, Visuomeninių organizacijų koordinacinio centro pirmininkas. Sutuoktinė Jurgita, vaikai Kipras, Emilija.
Vytautas Širvydas

Biografija

1903 m. su motina atvyko į JAV. Mokėsi Filadelfijos ir Bruklino mokyklose. 1909 m. su motina grįžo į Lietuvą. 1913 m. Subatėje baigė valstybinę dviklasę mokyklą. 1916 m. vėl grįžo Amerikon. Studijavo Valparaiso universitete ir trejus metus chemijos kursą Kuper Unione. Nuo 1929 m. dirbo JAV imigracijos tarnybos inspektoriumi.
Nuo 1912 m. bendradarbiavo beveik visuose JAV lietuvių periodiniuose leidiniuose. 1917–1929 m. laikraščio „Vienybė“ redakcinio kolektyvo narys, vienas iš redaktorių. Parengė daug straipsnių ir leidinių iš Amerikos lietuvių knygų istorijos, savo tėvo J. O. Širvydo biografiją ir kt.
Kauno Jono Laužiko specialioji mokykla

Istorija

Kauno 1-oji specialioji mokykla – pirmoji Lietuvos pagalbinė mokykla, įsteigta 1931 m. moksleiviams, turintiems intelekto negalių. Pavadinta pedagogo Jono Laužiko vardu.
Didžiosios kunigaikštienės Birutės ulonų batalionas

Istorija

1992 m. pradžioje Dauguose buvo suformuota motodesantinė kuopa. Tų pat metų kovo mėnesį suformuoti bataliono pagrindai, pradėtas dalinio aprūpinimas technika ir ginkluote. 1992 m. liepos 20 d. batalionas pavadintas „Geležinio Vilko“ 1-osios Lauko kariuomenės brigados Alytaus motodesantiniu batalionu. 1994 m. rugsėjo 19 d. batalionui suteiktas Didžiosios kunigaikštienės Birutės vardas. Tų pat metų lapkričio 14 d. batalionui įteikta kovinė vėliava su šūkiu „Garbingi bočių žygiai tebūna mums gyvenimo rodyklė“. Alytaus batalionas nuo 1997 m. iki 2007 m. buvo bendro Lietuvos ir Lenkijos taikos palaikymo bataliono LITPOLBAT dalis. 2008 m. gegužę Birutės bataliono kariai išvyko į tarptautinę misiją Afganistane, Goro provincijoje. Nuo 2010 m. batalionas dalyvauja Lietuvos Taikos meto užduočių operacinėse pajėgų vykdomuose budėjimuose. Nuo 2012 m. batalionas yra tiesiogiai pavaldus Lietuvos kariuomenės Sausumos pajėgų vadui. 2014 m. sausio 1 d. batalionui suteiktas Didžiosios kunigaikštienės Birutės ulonų bataliono pavadinimas, pakeistas bataliono tarnybos ženklas. 2014 m. lapkričio 1 d. batalionas pradėjo budėjimą Lietuvos kariuomenės greitojo reagavimo pajėgose. Nuo 2016 m. sausio batalionas vėl įjungtas į Mechanizuotosios pėstininkų brigados „Geležinis Vilkas“ sudėtį.
Dreižiai

Istorija

1892 m. ardomame kapinyne rasta įvairių bronzinių papuošalų ir dvi Romos sestercijos. Monetos nudilusios. Atiteko Šilutės Kraštotyros muziejui. Monetos neskelbtos.
Velšpulas

Istorija

Iki 1835 m. vadinosi Pulu, bet pervadintas siekiant atskirti nuo Pulo miesto Anglijoje (angl. Welsh – „Velso“).
Absoliutinis ryškis

Absoliutinis Saulės sistemos objektų ryškis (H)

Planetoms, kometoms ir asteroidams absoliutinis ryškis – toks objekto regimasis ryškis, kurį jis turėtų, jei atsidurtų 1 astronominio vieneto atstumu tiek nuo Saulės, tiek nuo Žemės su poziciniu kampu 0 (iš esmės tai yra reikalavimas, kad stebėtojas būtų Saulės centre).
Norėdami paversti žvaigždinių objektų absoliutinį ryškį į Saulės sistemos objektų absoliutinį ryškį, turime iš pirmojo atimti 31,57. Šis dydis, beje, yra lygus Saulės regimojo ryškio −26.8 ir jos žvaigždinio absoliutinio ryškio +4,8 skirtumui.
Vilniaus Simono Konarskio vidurinė mokykla

Istorija

Vilniaus vidurinė mokykla Nr. 29 įsteigta Lietuvos TSR švietimo ministro įsakymu Nr. 222, punktas 2. Mokyklos įsteigimo data - 1963 m. liepos 24 d. Mokykloje veikė lenkų ir rusų klasės. 
Vilniaus miesto tarybos pirmininko 1993 m. birželio 16 d. potvarkiu Nr. 51 mokyklai suteiktas pavadinimas Vilniaus Simono Konarskio vidurinė mokykla. 
Nuo 2000/2001 mokslo metų ugdymas vykdomas vien lenkų kalba.
Axis Industries

AXIOMA grupė yra įmonių grupė, jungianti UAB “Axioma Metering“, UAB „Axioma servisas“ ir AS „Remeksi Keskus“, įsikūrusi Lietuvoje ir Estijoje, veikianti daugiau nei 30-yje pasaulio šalių.
Centrinės būstinės adresas: Ozo g. 12A-1, LT-08200 Vilnius

Įmonių grupė

UAB „Axioma servisas“ teikia pramonės įmonių įrenginių aptarnavimo ir priežiūros paslaugas, siūlo procesų automatizavimo ir modernizavimo sprendimus, kuria informacinių technologijų produktus ir sprendimus įmonių procesų efektyvumui didinti, duomenų surinkimui  ir apskaitai. Bendrovėje susibūrusi 300 inžinierių komanda, pasiruošusi operatyviai suteikti  įrenginių atnaujinimo, remonto bei techninė priežiūros paslaugas 24 valandas per parą, 7 dienas per savaitę visose Baltijos šalyse.
UAB „Axioma servisas“ taip pat veikia moderni biokuro tyrimų laboratorija, kurioje atliekami skirtingų biokuro rūšių tyrimai, veikia moderni įranga ir informacinė sistema „Biolab“.
Generalinis direktorius: Artūras Lopeta
AS „Remeksi Keskus" – viena didžiausių Šiaurės Europoje metalo konstrukcijų gamybos ir apdirbimo gamykla, veikianti Estijoje, turinti filialą Lietuvoje. Nuo 1993-ųjų veikianti bendrovė gamina visų kategorijų plieno gaminius, taiko pažangiausias technologijas, laikosi efektyvios gamybos principų. Įmonės gaminių spektras - nuo smulkiausių iki masyvių metalo konstrukcijų ir nestandartinių įrenginių kalnakasybos, laivybos, karinės pramonės, katilinių ir elektrinių įrangos gamintojams.
Generalinis direktorius: Audrius Blažauskas
UAB „Axioma Metering“ kuria ir gamina ultragarsinius šilumos, vandens apskaitos ir duomenų valdymo prietaisus. Bendrovė yra viena iš ultragarso technologijos taikymo pradininkių ir lyderių Baltijos šalyse. Ultragarsinius šilumos ir vandens skaitiklius įmonės specialistai gamina nuo 1992 metų. Įmonė jau yra pagaminusi daugiau kaip 2,5 milijono vandens skaitiklių, 300 tūkstančių šilumos apskaitos prietaisų bei daugiau kaip 3,5 mln. nuotolinio valdymo duomenų gavimo punktų. Beveik 70 proc. bendrovės produkcijos yra eksportuojama.
Artimiausiuose bendrovės planuose – nauja robotizuota ultragarsinių skaitiklių gamykla, kurioje bus gaminami naujos kartos išmanieji vandens skaitikliai, o ilgalaikis bendrovės tikslas būti tarp TOP 5 Europos skaitiklių gamintojų.
Šilumos ir vandens apskaitos produktus įmonė gamina su AXIOMA prekės ženklu, taip pat įgyvendina užsakymus su individualiais klientų prekės ženklais (OEM).
Generalinis direktorius: Ignas Vosylius
Antazavės dvaras

Istorija

Dvaras įkurtas XVIII a. (statybą Pliateriai pradėjo 1748 m. pagal Lauryno Gucevičiaus projektą). Zalvės ežero šiauriniame krante įveistas XVIII a. būdingo taisyklingojo plano 5 ha parkas.
Vėliau dvaras priklausė baronų Ropų šeimai. XX a. pradžioje dvare gyveno vertėja Liudvika Ropaitė (vok. Ludwiga von Ropp).
1915 m. dvare vokiečiai įkūrė komendantūrą, iš dvaro reikalavo maisto produktų, pašarų arkliams. Po vokiečių pasitraukimo 1918 m. gruodžio men. dvare įsikūrė Revoliucinis komitetas.
1915 m. spalio 20 d. Rygoje mirė dvaro savininkė Bogumila Elžbieta "Amadė" Ledochovska-fon Ropp (gimė 1851 m. gegužės 27 d.).
Parceliavimo metu (1923 m.) dvarui liko tik apie 160 ha žemės.
1925 m. rūmai remontuoti, dekoruoti rūmų kambariai.
1936 m. dalis dvaro archyvo išvežta į Lenkiją (tuo rūpinosi arkivyskupas Eduardas Roppas (von Ropp)).
1937 m. rūmai degė (stogas).
Po II pasaulinio karo rūmuose įkurti vaikų namai.
1961 m. šalia dvaro pastatytas gyvenamasis namas, rūmuose įrengta mokykla, atidaryta internatinė mokykla.
1989 m. internatinė mokykla panaikinta ir įkurti vaikų globos namai.
Kazimieras Dmochovskis

Biografija

Studijavo teologija Kraslavoje (dab. Latvija) ir Vilniuje. 1803 m. vasario 6 d. įšventintas kunigu.
Vilniaus vyskupų J. N. Kosakovskio ir J. Stroinovskio kapelionas, vyskupijos kanceliarijos sekretorius, Vilniaus ir Kuršo kanauninkas, Mscibavos (dab. Gardino sritis) ir Giedraičių klebonas. 1815–1827 m. Dvasinės kolegijos Sankt Peterburge asesorius, nuo 1839 m. jos narys, nuo 1842 m. prezidentas. 1840 m. Mileto titulinis vyskupas, 1840–1848 m. Vilniaus vyskupas sufraganas Kuršui, nuo 1848 m. Mogiliavo arkivyskupijos arkivyskupas metropolitas, arkivyskupiją valdė jo sufraganas Ignacas Holovinskis. Nors jam primetamas nuolankumas caro valdžiai, jis gynė persekiojamus unitus, jų išlikusius vienuolynus nuo likvidavimo, Bažnyčios teises.
Salvatore Maranzano

Salvatorė Maranzano  (g. 1886 m. liepos 31 d. Castellammare del Golfo, Sicilija – 1931 m. rugsėjo 10 d.) – Niujorko mafijos donas.
Gimė ir mokėsi Sicilijos miestelyje Castellammare del Golfo, gilinosi į Bibliją ir katalikybę.

Pradžia

1918 m. Salvatorė Maranzano išplaukė laivu į Ameriką ir ten tapo samdomu vykdytoju. Toje miesto dalyje kur jis gyveno siciliečių buvo mažai, todėl Maranzano dirbo su kitų tautų atstovais. 1922m. jis jau turėjo nedidelę gaują. Padedamas Frenko Kostelo jis ėmė nelegaliai prekiauti alkoholiu.
Vienas iš dalykų padėjusių jam greitai iškilti buvo gerai apgalvotas alkoholio paskirstymas. Kiekvienas nelegalus baras Maranzano teritorijoje privalėjo gėrimus pirkti iš jo. Jei to nedarydavo, būdavo sudeginamas ar įskundžiamas policijai.

Niujorko karalius

Maserijai mirus, Maranzano tapo be galo galingas. Jis sušaukė visų didžiausių Niujorko gaujų donus. Tame susirinkime Maranzano pasiskelbė Niujorko karaliumi, donų donu. Jis nusprendė, jog miestas bus padalintas penkioms šeimoms, o visos šeimos bus atsakingos jam.
Vėliau Laimingasis Lučianas ėmė regzti sąmokslą prieš doną Maranzano.

Išdavystė

1931 m. rugsėjo 10 d. keturi Lučiano vyrai atėjo į Maranzano namus apsirengę kaip policininkai. Donui atėjus visi jau buvo išsitraukę ginklus, tačiau Red Lavine neleido jiems šaudyti. Vietoj to jis pats išsitraukė peilį ir keturis kartus smogė donui.
Neilgai trukus Lučiano pasisavino Maranzano penkių šeimų idėją. Jis padalijo Niujorką, o vėliau ir visą šalį, sukūrė Nacionalinį nusikaltėlių sindikatą.